Návrh

**NARIADENIE VLÁDY**

## Slovenskej republiky

## z ..... 2025,

**ktorým sa dopĺňa nariadenie vlády Slovenskej republiky č. 51/2007 Z. z., ktorým sa ustanovujú požiadavky na uvádzanie osiva olejnín a priadnych rastlín na trh v znení neskorších predpisov**

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

# Čl. I

Nariadenie vlády Slovenskej republiky č. 51/2007 Z. z., ktorým sa ustanovujú požiadavky na uvádzanie osiva olejnín a priadnych rastlín na trh v znení nariadenia vlády Slovenskej republiky č. 185/2010 Z. z., nariadenia vlády Slovenskej republiky č. 175/2011 Z. z., nariadenia vlády Slovenskej republiky č. 218/2016 Z. z., nariadenia vlády Slovenskej republiky č. 208/2020 Z. z. a nariadenia vlády Slovenskej republiky č. 76/2022 Z. z. sa dopĺňa takto:

1. V prílohe č. 2 časti I ods. 7  sa za tabuľku „Huby a riasovky“ vkladá tabuľka, ktorá znie:

*„*

|  |
| --- |
| **Vírusy, viroidy, vírusom podobné choroby a fytoplazmy** |
| **Regulovaný nekaranténny škodca alebo symptómy spôsobené regulovaným nekaranténnym škodcom** | **Rod alebo druh rastliny na výsadbu** | **Najvyššia prípustná hodnota výskytu regulovaného nekaranténneho škodcu pre predzákladné osivo** | **Najvyššia prípustná hodnota výskytu regulovaného nekaranténneho škodcu pre základné osivo** | **Najvyššia prípustná hodnota výskytu regulovaného nekaranténneho škodcu pre certifikované osivo** |
| Vírus krúžkovitosti tabaku [TRSV00] | sója fazuľová*Glycine max* (L.) Merr. | 0 % | 0 % | 0 % |

*“.*

1. Príloha č. 4 sa dopĺňa dvanástym bodom, ktorý znie:

„12. Vykonávacia smernica Komisie (EÚ) 2024/3010 z 29. novembra 2024, ktorou sa menia smernice Rady 2002/55/ES a 2002/57/ES a smernica Komisie 93/61/EHS, pokiaľ ide o zoznam škodcov rastlín na osive a inom rastlinnom množiteľskom materiáli (Ú. v. EÚ L, 2024/3010, 4. 12. 2024).“.

**Čl. II**

Toto nariadenie vlády nadobúda účinnosť 1. júna 2025.